Ρας αλ-Άιν

Η Ρας αλ-Άιν (αραβικά: رأس العين, κουρδικά: Σερέ Κανιγιέ - Serê Kaniyê‎, αρχαία ελληνικά: Ρέσαινα και Θεοδοσιόπολις)https://drevo-info.ru/articles/21704.htmlhttp://greek_greek.enacademic.com/216277/Θεοδοσιούπολη είναι μια πόλη στο Κυβερνείο αλ-Χασάκα της βορειοανατολικής Συρίας, κοντά στα σύνορα με την Τουρκία.http://www.syriahr.com/en/?p=121824

Πρόκειται για μία από τις αρχαιότερες πόλεις της Άνω Μεσοποταμίας, καθώς κατοικείται από την Νεολιθική Εποχή (περίπου 8.000 π.Χ.). Αποτέλεσε μέρος της Περσικής Αυτοκρατορίας, του ελληνιστικού Βασιλείου των Σελευκιδών, της Ρωμαϊκής και της Βυζαντινής Αυτοκρατορίας. Στην αρχαιότητα ονομαζόταν Ρέσαινα και μετέπειτα Θεοδοσιόπολις. Καταστράφηκε και ανοικοδομήθηκε αρκετές φορές, ενώ κατά τον Μεσαίωνα υπήρξε πεδίο αντιπαράθεσης ανάμεσα σε πολλές διαφορετικές μουσουλμανικές δυναστείες. Με τη Συνθήκη της Άγκυρας του 1921 η Ρας αλ-Άιν διχοτομήθηκε, με το βόρειο μέρος της, το σημερινό Τζεϊλανπινάρ, να παραχωρείται στην Τουρκία.

Με ένα πληθυσμό 29.347 κατοίκων το 2004 είναι η τρίτη μεγαλύτερη πόλη στο Κυβερνείο Αλ Χασάκα και το διοικητικό κέντρο του Νομού Ρας αλ-Άιν.https://mesopotamia.coop/cities/serekaniye/ Ο πληθυσμός της πόλης και της ευρύτερης περιοχής είναι κυρίος αραβικός, με ένα σημαντικό αριθμό Κούρδων να ακολουθεί. Υπάρχουν, ακόμη, μικρότεροι αριθμοί Ασσυρίων, Αρμενίων και Τσετσένων.

Κατά τη διάρκεια του Συριακού Εμφυλίου Πολέμου, που ξεκίνησε το 2011, καταλήφθηκε από τον αντιπολιτευόμενο Ελεύθερο Συριακό Στρατό και αργότερα από τις κουρδικές Συριακές Δημοκρατικές Δυνάμεις. Τον Οκτώβριο του 2019 οι τουρκικές ένοπλες δυνάμεις και οι σύμμαχοί τους κατέλαβαν την πόλη, οδηγώντας σε μαζική αποχώρηση πολιτών της.http://www.hurriyetdailynews.com/turkey-takes-control-of-key-syrias-ras-al-ayn-as-op-enters-fourth-day-147425

 Παραπομπές 

Ρας αλ-Αιν